ပဋိသမ္ဘိဒါပတ္တသုတ်

-အံ၊၂၊၉၉-၁၀၀။ အံ၊မြန်၊၂၊၁၂၁-၅။ အံ၊ဋ္ဌ၊၃၊၃၈။ အံ၊ဋီ၊၃၊၃၅။ -အင်္ဂုတ္တရနိကာယ၊ ပဉ္စကနိပါတ၊ ၂-ဒုတိယပဏ္ဏာသက၊ (၉)၄-ထေရဝဂ္ဂ၊ ဆဋ္ဌသုတ်။ ဘုရားရှင် ကောသလနိုင်ငံ ... သီတင်းသုံးတော်မူစဉ် “အတ္ထ, ဓမ္မ, နိရုတ္တိ, ပဋိဘာန-ဟူသော ပဋိသမ္ဘိဒါလေးပါးနှင့်တကွ သီတင်းသုံးဖော်တို့၏ ဖြစ်ပေါ်လာသော ကိစ္စလုပ်ငန်းတို့၌ ကျွမ်းကျင်လိမ္မာစွာ စီမံခန့်ခွဲ ပြုလုပ်နိုင်သော နည်းလမ်း, ဉာဏ်ပညာအမြော်အမြင်, လုံ့လဝီရိယနှင့်ပြည့်စုံခြင်း-ဟူသော အရည် အချင်း ဓမ္မငါးမျိုးတို့နှင့်ပြည့်စုံသောမထေရ်ကို သီတင်းသုံးဖော်တို့ ချစ်ခင်မြတ်နိုး အလေးအမြတ်ပြုအပ်, စိတ်နှလုံး၌ တသသ သတိရနေကြရကုန်၏”ဟု ရဟန်းတို့အား ဘုရားရှင် ဟောကြားတော်မူသည့်သုတ်။ အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ များစွာရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ပဋိသမ္ဘိဒါပတ္တသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သီတင်းသုံးဖာ်တို့၏ ချစ်အပ်သူ မြတ်နိုးအပ်သူ အလေးအမြတ်ပြုအပ်သူ (နှလုံးကို) ပွားစေတတ်သူ မထေရ်ရဟန်း ပြည့်စုံသောတရားငါးမျိုးတို့ကို ဟောကြားတော်မူခဲ့သည်။ ကိုးကား ကဏ္ဍ:အင်္ဂုတ္တရနိကာယ်